Pielikums

Izglītības un zinātnes ministrijas

(datumu skatīt laika zīmogā)

rīkojumam Nr. \_\_\_\_\_\_

**Profesionālās vidējās izglītības iestādes paraugnolikums**

*(Izglītības iestādes veidlapa vai izglītības iestādes dibinātāja veidlapas)*

(Dibinātāja apstiprinājums)

\_\_\_\_\_\_\_\_\_\_\_\_\_\_\_\_\_\_\_ Nr.\_\_\_\_\_

*(datums)*

Profesionālās izglītībasiestādes

“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

*(Izglītības iestādes nosaukums)*

**NOLIKUMS**

*(vieta)*

*Izdots saskaņā ar*

*Izglītības likuma 22. panta*

*pirmo un otro daļu,*

*Profesionālās izglītības likuma*

*15. panta pirmo daļu*

**I . Vispārīgie jautājumi**

1. \_\_\_\_\_\_\_\_\_\_\_\_\_\_\_\_\_\_\_\_(turpmāk - iestāde)\_\_\_\_\_\_\_\_\_\_\_\_\_\_\_\_\_\_\_\_\_ *(izglītības iestādes pilns nosaukums nominatīvā)*

*ir valsts/pašvaldības / juridiskas/fiziskas personas* *(izvēlēties atbilstošo)*

(turpmāk – dibinātājs) dibināta izglītības iestāde, kuras pamatuzdevums ir profesionālās vidējās izglītības programmas / u īstenošana. Profesionālās izglītības iestādes statuss - *tehnikums/ mākslu izglītības kompetences centrs/ profesionālās vidusskola* (*izvēlēties atbilstošo*).

2. Iestādes darbības tiesiskais pamats ir Izglītības likums, Profesionālās izglītības likums un citi normatīvie akti, tai skaitā šis nolikums.

3. Iestāde ir *valsts tiešās pārvaldes iestādes / pastarpinātās pārvaldes iestādes / juridiskas personas struktūrvienības* / *fiziskas personas dibinātas iestādes / juridiskas persona*s juridiskais statuss *(izvēlēties atbilstošo).* Iestādei ir konts bankā, tai var būt sava simbolika (karogs, logo) un zīmogs, ko tā izmanto normatīvajos aktos noteiktā kārtībā.

4. Iestādes juridiskā adrese ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5.Dibinātāja juridiskā adrese ir:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

6. Iestādes izglītības programmu īstenošanas vietas un teritoriālās struktūrvienības:

6.1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

6.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(norāda adresi (adreses))*

**II. Iestādes stratēģiskā specializācija,**

**darbības pamatvirzieni un uzdevumi**

7. Iestādes stratēģiskā specializācija ir šādās izglītības tematiskajās jomās (*norāda iestādes dibinātāja noteiktas darba tirgū nepieciešamo speciālistu sagatavošanai atbilstošas izglītības tematiskās jomas, kurās specializējas iestāde. Izglītības tematiskās jomas norāda atbilstoši Ministru kabineta 2017.gada 13.jūnija noteikumu Nr.322 "Noteikumi par Latvijas izglītības klasifikāciju” 2.pielikumam)*.

8. Iestādes darbības pamatvirziens ir izglītojoša un audzinoša darbība, īstenojot licencētas profesionālās izglītības programmas, lai nodrošinātu Profesionālās izglītības likumā noteikto *tehnikuma/mākslu izglītības kompetences centru/ profesionālo vidusskolu* *(norāda atbilstošo*) mērķu sasniegšanu.

9. Iestāde papildus profesionālās izglītības programmu īstenošanai veic:

9.1. pedagogu tālākizglītības un metodiskā atbalsta profesionālās izglītības iestādēm funkcijas;

*(norāda, ja iestādei piešķirts tehnikuma vai mākslu izglītības kompetences centra statuss normatīvajos aktos noteiktajā kārtībā)*

*9*.2. ārpus formālās izglītības sistēmā iegūtās profesionālās kompetences novērtēšanu.

*(norāda, ja iestādei piešķirts tehnikuma vai mākslu izglītības kompetences centra statuss normatīvajos aktos noteiktajā kārtībā, kā arī, ja iestāde, kurai piešķirts profesionālās vidusskolas statuss, plāno veikt ārpus formālās izglītības sistēmā iegūtās profesionālās kompetences novērtēšanu)*

10. Iestādes uzdevumi:

10.1. izstrādāt un īstenot normatīvajos aktos noteiktajā kārtībā licencētas profesionālās *pamatizglītības, arodizglītības un vidējās izglītības programmas* *(norāda atbilstošās*), radot labvēlīgus apstākļus izglītojamo intelektuālajai, tikumiskajai un fiziskajai attīstībai un izvēloties izglītības procesam atbilstīgas darba metodes un formas, lai sasniegtu valsts profesionālās izglītības standartos (turpmāk – profesionālās izglītības standarti) noteiktos mērķus;

10.2. nodrošināt iespēju iegūt darba tirgus prasībām atbilstošu profesionālo izglītību un profesionālo kvalifikāciju un veicināt profesionālas, sociālas, radošas un darba tirgū konkurētspējīgas personības pilnveidi;

10.3. sekmēt izglītojamā pozitīvas, sociāli aktīvas un atbildīgas attieksmes veidošanos pašam pret sevi, līdzcilvēkiem, apkārtējo vidi, Latvijas valsti un Latvijas pilsoņa pienākumiem;

10.4. radīt motivāciju profesionālajai attīstībai un tālākizglītībai, nodrošināt izglītojamam iespēju sagatavoties izglītības turpināšanai augstākās izglītības pakāpē, kā arī izglītībai mūža garumā;

10.5. sadarboties ar izglītojamā vecākiem vai likumiskajiem pārstāvjiem, darba devējiem un nozares pārstāvjiem, lai nodrošinātu profesionālās izglītības programmu apguvi;

10.6. izveidot profesionālās izglītības kvalitātes nodrošināšanas sistēmu;

10.7. izstrādāt un normatīvajos aktos noteiktajā kārtībā īstenot *profesionālās tālākizglītības, profesionālās pilnveides, profesionālās ievirzes, interešu izglītības un neformālās izglītības programmas* *(norāda atbilstošās)* atbilstoši darba tirgus prasībām, nodrošinot personai iespēju apgūt sistematizētas profesionālās zināšanas, prasmes un kompetences;

10.8. nodrošināt pedagogu profesionālās kompetences pilnveidi, pieredzes apmaiņu un stažēšanos, tai skaitā dalību starptautiskajās apmaiņas programmās;

10.9. organizēt eksāmenus un veikt citas darbības ārpus formālās izglītības sistēmas iegūtās profesionālās kompetences novērtēšanas nodrošināšanai *(norāda, ja iestāde to veic);*

10.10. veikt metodisko darbu, izstrādājot un pielāgojot profesionālās izglītības programmu saturu atbilstoši nozaru profesionālajās kvalifikācijās noteiktajam, izstrādājot nepieciešamos mācību un metodiskos materiālus izglītojamiem un pedagogiem, kā arī organizējot metodiskos un citus pasākumus;

10.11. racionāli un efektīvi izmantot izglītībai atvēlētos finanšu, materiālos un personāla resursu.

**III. Iestādē īstenojamās izglītības programmas**

11. Iestāde pēc saskaņošanas ar ministriju/dibinātāju *(izvēlēties atbilstošo)* īsteno šādas profesionālās izglītības programmas:

11.1.\_izglītības programmu \_\_\_\_\_\_grupā šādas izglītības programmas;

11.1.1. \_\_\_\_\_\_\_\_\_

11.1.2.\_\_\_\_\_\_\_\_\_

*(norāda izglītības iestādē īstenojamo izglītības programmu grupu nosaukumu un izglītības programmas kopas atbilstoši Ministru kabineta 2017.gada 13.jūnija noteikumu Nr.322 "Noteikumi par Latvijas izglītības klasifikāciju” .*

*Piemēram: 11.1. Būvniecības un civilās celtniecības programmu grupā:’*

*11.1.1. Būvdarbi;*

*11.1.2. Būvniecība;*

*11.1.3. Transportbūve.)*

12. Iestāde pēc saskaņošanas ar ministriju / dibinātāju *(izvēlēties atbilstošo)* var īstenot interešu un neformālās izglītības programmas.

**IV. Izglītības procesa organizācija**

13. Izglītības procesa organizāciju iestādē nosaka  [Izglītības likums](https://likumi.lv/ta/id/50759-izglitibas-likums), [Profesionālās izglītības likums](https://likumi.lv/ta/id/20244-profesionalas-izglitibas-likums), citi normatīvie akti, tai skaitā šis nolikums, iestādes darba kārtības noteikumi, iekšējās kārtības noteikumi un citi iestādes iekšējie normatīvie akti.

14. Izglītojamo uzņemšana iestādē, pārcelšana nākamajā kursā un atskaitīšana no iestādes notiek atbilstoši Profesionālās izglītības likumā un citos normatīvajos aktos par izglītojamo uzņemšana profesionālajās izglītības programmās, pārcelšanu nākamajā kursā un atskaitīšanu no profesionālās izglītības programmas noteiktajam.

15. Izglītojamo skaitu profesionālās izglītības programmu uzsākšanai nosaka dibinātājs, ievērojot normatīvajos aktos noteiktās prasības.

16. Profesionālās izglītības obligāto saturu, kā arī izglītojamo mācību sasniegumu vērtēšanas pamatprincipus nosaka profesionālās izglītības standarti. Iestāde nosaka vienotu un profesionālās izglītības standartiem atbilstošu kārtību, kādā vērtējami izglītojamo mācību sasniegumi.

17. Licencēto profesionālās izglītības programmu īstenošana notiek saskaņā ar izglītības programmā iekļautajiem mācību plāniem un mācību procesa grafikiem, kurus apstiprina direktors un kuri tiek saskaņoti normatīvajos aktos noteiktajā kārtībā. Iestādes izglītības programmu īstenošanas mācību plāni un mācību procesa grafiki nosaka attiecīgās izglītības programmas mācību saturu un apjomu.

18. Profesionālās izglītības ieguves formas, ilgumu un mācību slodzi nosaka [Profesionālās izglītības likums](https://likumi.lv/ta/id/20244-profesionalas-izglitibas-likums).

19. Mācību slodzes sadalījumu nedēļas dienās attiecīgajā mācību gadā un semestrī nosaka nodarbību/stundu sarakstā, ko apstiprina iestādes direktors. Izmaiņas nodarbību/stundu sarakstā apstiprina iestādes direktors. Nodarbību/ stundu sarakstu sastāda vienam semestrim, un izmaiņas stundu sarakstā veic atbilstoši nepieciešamībai.

20. Izglītības programmas var tikt īstenotas grupu un individuālajās nodarbībās. Mācību darba organizācijas pamatforma ir mācību stunda, tās ilgums – 40 minūtes līdz 45 minūtes (*norāda atbilstošo*).

21. Direktors un katrs pedagogs ir atbildīgs par izglītības programmu īstenošanas mācību plānu izpildi, un tā ir obligāta arī visiem izglītojamiem.

22. Iestādes struktūru un mācību materiāltehnisko bāzi veido, ievērojot licencētu profesionālās izglītības programmu saturu un īstenošanas specifiku.

23. Prakses un darba vidē balstītu mācību norisi iestāde organizē normatīvajos aktos noteiktajā kārtībā atbilstoši attiecīgās profesionālās izglītības programmas specifikai.

24. Iestāde ir tiesīga piedalīties starptautiskos projektos un normatīvajos aktos noteiktajā kārtībā organizēt izglītojamo praksi un darba vidē balstītas mācības ārvalstīs.

25. Iestāde atbilstoši savas darbības un izglītības programmu īstenošanas mērķiem un uzdevumiem ir tiesīga sadarboties ar citām izglītības iestādēm un organizācijām, tai skaitā organizējot izglītojamo un pedagogu profesionālās pieredzes apmaiņas braucienus un uzaicinot citu izglītības iestāžu pedagogus un speciālistus atsevišķu nodarbību vadīšanai iestādē.

26. Pēc licencētas profesionālās izglītības programmas vai tās daļas apguves izglītojamie saņem Profesionālās izglītības likumā noteiktos izglītības dokumentus atbilstoši normatīvajos aktos noteiktajiem kritērijiem un kārtībai.

**V. Iestādes pārvalde, pašpārvalde un padomdevēja institūcija**

27. Iestādi vada direktors. Direktoru normatīvajos aktos noteiktajā kārtībā darbā pieņem un no darba atbrīvo *\_\_\_\_\_\_\_(norāda atbilstošo iestādi, amatpersonu*). Iestādes direktora vietnieku skaitu pēc saskaņošanas ar *\_\_\_\_\_(norāda atbilstošo iestādi/amatpersonu)* nosaka iestādes direktors.

28. Par direktoru ir tiesīga strādāt persona, kuras izglītība un kvalifikācija atbilst normatīvajos aktos noteiktajām prasībām.

29. Iestādes direktors izveido koleģiālu padomdevēju institūciju – iestādes konventu – un izdod tā nolikumu. Konventa sastāvā ir *\_\_\_\_(norāda padomnieku skaitu)* padomnieki. Konvents darbojas atbilstoši Profesionālās izglītības likumam un saskaņā ar konventa nolikumu.

30. Iestādes direktoram ir pienākums nodrošināt iestādes padomes izveidošanu un darbību. Iestādes padomes sastāvā atbilstoši Izglītības likumam un iestādes padomes nolikumam iekļauj iestādes pedagogu, izglītojamo un vecāku deleģētus pārstāvjus, kā arī var iekļaut iestādes direktoru. Iestādes padomes vadītāju ievēlē iestādes padomes sēdē.

31. Iestādes padomes kompetenci nosaka Izglītības likums, un tā darbojas saskaņā ar iestādes padomes nolikumu. Iestādes padomes nolikumā nosaka iestādes padomes funkcijas, uzdevumus, tiesības, sastāvu, darba organizāciju un citus jautājumus. Iestādes padomes nolikumu izdod Izglītības likumā noteiktajā kārtībā.

32. Iestādes pedagoģiskā padome risina ar iestādes mācību un audzināšanas darbu saistītus jautājumus. Pedagoģiskā padome darbojas saskaņā ar tās nolikumu. Pedagoģisko padomi vada iestādes direktors, un tās sastāvā ir visi iestādē strādājošie pedagogi. Pedagoģisko padomes sēdes protokolē.

33. Lai risinātu jautājumus, kas saistīti ar izglītojamo interesēm iestādē, un līdzdarbotos iestādes darba organizēšanā, mācību un audzināšanas procesa pilnveidē, izglītojamie pēc savas iniciatīvas ir tiesīgi izveidot izglītojamo pašpārvaldi, kas ir koleģiāla izglītojamo institūcija un kuras sastāvā ir visu iestādē esošo kursu pārstāvji.

34. Izglītojamo pašpārvaldes darbību reglamentē normatīvais akts, ko pēc saskaņošanas ar iestādes direktoru izdod izglītojamo pašpārvalde.

35. Iestādes konventa, iestādes padomes, pedagoģiskās padomes un izglītojamo pašpārvaldes lēmumiem ir ieteikuma raksturs.

36. Izglītības programmu izstrādei, īstenošanai un noteikto prasību kvalitātes nodrošināšanai pedagogi var tikt apvienoti nodaļās un metodiskajās komisijās. Nodaļas un metodiskās komisijas darbojas saskaņā ar nolikumu un iestādes iekšējiem normatīvajiem aktiem, to darbu koordinē iestādes direktors, iestādes direktora vietnieki un izglītības metodiķi.

**VI. Pedagogu, citu darbinieku un izglītojamo tiesības un pienākumi**

37. Iestādes direktora tiesības, pienākumi un atbildība ir noteikta Izglītības likumā, Profesionālās izglītības likumā, Bērnu tiesību aizsardzības likumā, Darba likumā un citos normatīvajos aktos, kā arī darba līgumā un amata aprakstā. Iestādes direktors bez īpaša pilnvarojuma ir tiesīgs pārstāvēt iestādi.

38. Iestādes direktora vietniekus, iestādes pedagogus un citus darbiniekus darbā pieņem un no darba atbrīvo iestādes direktors normatīvajos aktos noteiktajā kārtībā. Iestādes direktors ir tiesīgs deleģēt pedagogiem un citiem iestādes darbiniekiem konkrētus uzdevumus.

39. Iestādes pedagogu tiesības, pienākumi un atbildība ir noteikta Izglītības likumā, Profesionālās izglītības likumā, Bērnu tiesību aizsardzības likumā, Darba likumā un citos normatīvajos aktos. Pedagoga tiesības, pienākumus un atbildību konkrētajā amatā nosaka arī iestādes iekšējie tiesību akti, darba līgums un amata apraksts.

40. Citu iestādes darbinieku tiesības, pienākumi un atbildība ir noteikta Darba likumā, Bērnu tiesību aizsardzības likumā un citos normatīvajos aktos, kā arī iestādes iekšējos normatīvajos aktos, darba līgumā un amata aprakstā.

41. Izglītojamo tiesības, pienākumi un atbildība ir noteikta Izglītības likumā, Profesionālās izglītības likumā, Bērnu tiesību aizsardzības likumā, citos normatīvajos aktos un iestādes iekšējos normatīvajos aktos. Izglītojamie saņem stipendiju normatīvajos aktos noteiktajā kārtībā.

**VII. Iestādes iekšējo kārtību reglamentējošo dokumentu pieņemšanas kārtība**

42. Iestāde saskaņā ar Izglītības likumu un citiem normatīvajiem aktiem, tai skaitā šo nolikumu, patstāvīgi izstrādā iestādes iekšējos normatīvos aktus un citus tiesību aktus.

43. Iestādes iekšējos normatīvos aktus un citus tiesību aktus izdod iestādes direktors. *(Norāda par nepieciešamo saskaņojumu/apstiprināšanu pirms iekšējo normatīvo aktu izdošanas, piemēram; iestāde iekšējos normatīvos aktus pirms izdošanas saskaņo ar ministriju, ja likumā vai ministrijas normatīvajā aktā nav noteikts, ka ministrijas vai ministra saskaņojums nav nepieciešams*)

**IX. Iestādes saimnieciskā darbība**

44. Iestāde ir patstāvīga finanšu, saimnieciskajā un citā darbībā saskaņā ar Izglītības likumā, Profesionālās izglītības likumā un citos normatīvajos aktos, kā arī iestādes nolikumā noteikto.

45. Atbilstoši normatīvajos aktos noteiktajam iestādes direktors, saskaņojot ar dibinātāju, ir tiesīgs slēgt ar juridiskām un fiziskām personām līgumus par dažādu iestādei nepieciešamo darbu veikšanu un citiem pakalpojumiem (piemēram, ēdināšanas pakalpojumi, telpu noma), ja tas netraucē izglītības programmu īstenošanai.

46. Iestādes saimnieciskās darbības ietvaros tiek veikta iestādes telpu un teritorijas apsaimniekošana.

**IX. Iestādes finansēšanas avoti un kārtība**

47. Iestādi finansē no \_\_\_\_\_ *(norāda attiecīgo finansējuma avotu)* budžeta. Iestādes finansēšanas avotus un kārtību nosaka Izglītības likums, Profesionālās izglītības likums un citi normatīvie akti.

48. Iestāde normatīvajos aktos noteiktajā kārtībā var saņemt papildu finanšu līdzekļus:

48.1. ziedojumu un dāvinājumu veidā;

48.2. sniedzot maksas pakalpojumus atbilstoši normatīvajiem aktiem;

48.3.no citiem ieņēmumiem.

49. Papildu finanšu līdzekļus ieskaita attiecīgajā iestādes budžeta kontā un tos izmanto Izglītības likumā noteiktajā kārtībā.

50. Papildu finanšu līdzekļu izmantošanas kārtību nosaka iestādes direktors pēc saskaņošanas ar dibinātāju.

**X. Iestādes reorganizācijas un likvidācijas kārtība**

51. Iestādi reorganizē vai likvidē dibinātājs normatīvajos aktos noteiktajā kārtībā, paziņojot par to Ministru kabineta noteiktai institūcijai, kas kārto Izglītības iestāžu reģistru.

52. Iestādes reorganizācija un likvidācija notiek saskaņā ar [Valsts pārvaldes iekārtas likumā](https://likumi.lv/ta/id/63545-valsts-parvaldes-iekartas-likums), [Izglītības likumā](https://likumi.lv/ta/id/50759-izglitibas-likums) un [Profesionālās izglītības likumā](https://likumi.lv/ta/id/20244-profesionalas-izglitibas-likums) noteikto kārtību.

**XI. Iestādes nolikuma un tā grozījumu pieņemšanas kārtība**

53. Iestāde, pamatojoties uz Izglītības likumu un Profesionālās izglītības likumu, izstrādā iestādes nolikumu. Iestādes nolikumu apstiprina dibinātājs *(norāda iestādi, amatpersonu, kas apstiprina nolikumu atbilstoši Profesionālās izglītības likumam).*

54. Grozījumus iestādes nolikumā var izdarīt pēc iestādes dibinātāja iniciatīvas, iestādes direktora, iestādes padomes vai konventa priekšlikuma. Grozījumus nolikumā apstiprina \_\_\_\_\_\_\_.

*(norāda iestādi, amatpersonu, kas apstiprina nolikumu atbilstoši Profesionālās izglītības likumam).*

55. Iestādes nolikumu un grozījumus nolikumā iestāde aktualizē Valsts izglītības informācijas sistēmā normatīvajos aktos noteiktā kārtībā.

**XII. Citi nosacījumi**

56. Iestādes darbības tiesiskumu nodrošina tās direktors. Iestādes direktora izdotos administratīvos aktus vai faktisko rīcību privātpersona var apstrīdēt, iesniedzot attiecīgu iesniegumu dibinātājam *(norādīt iestādi, adresi).* Dibinātajā lēmumu var pārsūdzēt tiesā.

57. Iestādes amatpersonu izdotos administratīvos aktus var apstrīdēt, iesniedzot attiecīgu iesniegumu iestādes direktoram, bet iestādes direktora lēmumu par apstrīdēto administratīvo aktu var pārsūdzēt tiesā.

58. Saskaņā ar normatīvajos aktos un dibinātāja noteikto kārtību iestāde veic dokumentu un arhīvu pārvaldību, tostarp veicot fizisko personu datu apstrādi saskaņā ar Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) un Fizisko personu datu apstrādes likumu.

59. Iestāde normatīvajos aktos noteiktajā kārtībā sagatavo un iesniedz oficiālās statistikas pārskatu, pašnovērtējuma ziņojumu, kā arī ievada un aktualizē informāciju Valsts izglītības informācijas sistēmā.

60. Iestāde normatīvajos aktos noteiktajā kārtībā komplektē bibliotēkas fondu, veic tā uzskaiti, izmanto un saglabā to, nodrošina piekļuvi bibliotēkas krājumiem, kā arī informācijas un karjeras attīstības atbalsta pakalpojumiem.

61. Iestāde normatīvajos aktos noteiktajā kārtībā nodrošina izglītojamo profilaktisko veselības aprūpi un pirmās palīdzības pieejamību iestādē.

62. iestāde normatīvajos aktos noteiktajā kārtībā nodrošina izglītojamo drošību iestādē un tā organizētajos pasākumos, tai skaitā attiecībā uz:

62.1. higiēnas noteikumu ievērošanu;

62.2. civilās aizsardzības, ugunsdrošības, elektrodrošības un darba aizsardzības noteikumu ievērošanu

63. Atzīt par spēku zaudējušu \_\_\_\_\_ (datums) nolikumu Nr. \_\_\_ “\_\_\_\_\_\_\_ nolikums” (apstiprināts ar \_\_\_\_\_\_\_\_\_\_ ).

Direktors (Vārds Uzvārds)